Държавен вестник, бр. 49, 2023 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  49
е) стресоустойчивост;
ж) нагласа и психологичен потенциал за 
активна служба;
7. анализ и интерпретация на резултатите;
8. изготвяне на индивидуален протокол 
със заключение.
(2) За всеки кандидат за приемане на служба 
в доброволния резерв се изготвя индивиду-
ален протокол с резултатите за оценката на 
психологичната му пригодност за служба в 
доброволния резерв. Крайното заключение 
се оформя чрез отнасяне на кандидата към 
една от следните две групи:
1. първа група – „психологично пригоден 
за приемане на служба в доброволния ре-
зерв“ – определя се при покриване на пси-
хологичните критерии по три и повече от 
посочените в чл. 29г сфери за психологична 
оценка на индивидуално ниво;
2. втора група – „психологично неприго-
ден за приемане на служба в доброволния 
резерв“ – определя се при непокриване на 
психологичните критерии по три и повече от 
посочените в чл. 29г сфери за психологична 
оценка на индивидуално ниво.
(3) Кандидат, получил оценка „психоло-
гично непригоден за приемане на служба 
в доброволния резерв“, не може да сключи 
договор за приемане на служба в добровол-
ния резерв.
(4) Данните от психологичната оценка се 
ползват при спазване на Закона за защита на 
личните данни.
(5) Протоколите от психологичната оценка 
се изготвят в срок три работни дни от явяването 
на кандидата по образец съгласно приложе-
ние № 7. Същите се издават в 2 екземпляра 
от специализираното звено по психологично 
осигуряване, като първият екземпляр остава 
към дело, а вторият се изпраща до съответното 
военно формирование/структура, изпратило 
кандидата. Специализираните органи по пси-
хологично осигуряване изготвят протокола 
в 3 екземпляра, като първият екземпляр на 
протокола остава към дело, вторият екземпляр 
е неразделна част от комплекта документи на 
кандидата за приемане на служба в добровол-
ния резерв, а третият екземпляр се изпраща 
за съхранение в съответното военно окръжие.
(6) Заключението по отношение на оценката 
за психологична пригодност на кандидатите 
за приемане на служба в доброволния резерв 
е валидно от датата на регистриране на про-
токола за период от 12 месеца за оценените 
„първа група“ и 6 месеца за оценените „втора 
група“. След изтичане на посочените срокове 
кандидатът има право да се яви отново за 
оценка на психологичната си пригодност.
(7) Изследваният кандидат има право да 
се информира относно резултатите от прове-
дената оценка на психологичната му пригод-
ност след подаването на писмено заявление 
до командира/началника/ръководителя на 
съответното военно формирование/структура, 
където е проведена същата.
Чл. 29и. Ред и място за провеждане на 
психологичната оценка на кандидатите за 
приемане на служба в доброволния резерв:
1. със заповед относно обявяване на ва-
кантни длъжности за приемане на служба в 
доброволния резерв се създава организация 
за провеждане на оценката на психологичната 
пригодност;
2. длъжностното лице, отговорно за про-
веждане на подбора на кандидатите за служба 
в доброволния резерв или за провеждане на 
конкурса на кандидатите за служба в добро-
волния резерв, организира административно-
документалното и материалното осигуряване, 
свързано с провеждане на психологичната 
оценка, като за целта осигурява:
а) журнали за вписване на кандидатите 
съгласно приложение № 9;
б) помещения за попълване на тестовите 
методики и администриране на процеса;
в) самостоятелни помещения за провеждане 
на психологичните интервюта;
г) място за обработка на тестовете, анализ 
и интерпретация на резултатите;
д) компютърна и размножителна техника;
е) необходимия инструментариум на хар-
тиен носител;
3. протоколът за оценка на психологична 
пригодност се подписва от специалиста пси-
холог, провел изследването; за кандидатите 
за приемане на служба в доброволния резерв, 
които показват проблемни резултати, се про-
вежда обсъждане в екип от двама психолози, 
като протоколът се подписва от психолозите, 
провели обсъждането;
4. изготвеният протокол се регистрира във 
военното формирование/структура, където се 
извършва оценката;
5. специализираният орган по психологично 
осигуряване от Министерството на отбраната 
и специализираното звено оказват методи-
ческа помощ на специализираните органи 
по психологично осигуряване по прилагане 
на методиката за психологичната оценка на 
кандидатите за приемане на служба в добро-
волния резерв.“
§ 24. Заглавието на глава четвърта, раздел 
III се изменя така:
„Раздел IIІ
Оценка на психологичната пригодност на 
военнослужещи/резервисти“.
§ 25. В чл. 30 думите „военнослужещия/
резервиста на активна служба в доброволния 
резерв в съответствие с изискванията на воен-
ната служба“ се заменят с „военнослужещия/
резервиста на служба в доброволния резерв“.
§ 26. Член 31 се изменя така: